text: [{"text_idx": "#000000", "text": "Har, i\u00f0 b\u00f8rn fer\u00f0ast og sp\u00e6la, eru kemisk evni, sum kunnu vera teimum til ska\u00f0a. Faldarin \u201cB\u00f8rn og kemisk evni\u201d hja\u0301lpir foreldrum, na\u0301msfr\u00f8\u00f0ingum, heilsufr\u00f8\u00f0ingum og \u00f8\u00f0rum, sum var\u00f0a av b\u00f8rnum, at for\u00f0a fyri at b\u00f8rnini koma i\u0301 samband vi\u00f0 evni, sum kunnu vera ska\u00f0ilig."}, {"text_idx": "#000001", "text": "Faldarin, sum Umhv\u00f8rvisstovan gevur u\u0301t, er skipa\u00f0ur i\u0301 \u00f8ki, har ta\u00f0 er ney\u00f0ugt at vera varin. Eitt nu\u0301 er ein partur um kemisku evnini i\u0301 leikum, ein annar er um kemisku evnini i\u0301 ba\u00f0iru\u0301minum og ein tri\u00f0i um kemisku evnini, sum kunnu vera a\u0301 sp\u00e6lipla\u0301ssinum."}, {"text_idx": "#000002", "text": "Faldarin grei\u00f0ir fra\u0301 um kemisku evnini og i\u0301 hv\u00f8rjum v\u00f8rum tey ver\u00f0a ny\u0301tt. I\u0301 sambandi vi\u00f0 hv\u00f8rt evni eru eisini grei\u00f0 tilm\u00e6li um, hvussu man skal bera seg at fyri at verja b\u00f8rnini."}, {"text_idx": "#000003", "text": "Fyri ein part er talan um v\u00f8rur, sum ver\u00f0a gj\u00f8rdar og seldar til b\u00f8rn. I\u0301 faldaranum ver\u00f0ur greitt fra\u0301, hv\u00f8rjum evnum ansast skal eftir, og eisini hv\u00f8rjar v\u00f8rur kunnu ny\u0301tast i\u0301sta\u00f0in."}, {"text_idx": "#000004", "text": "Svanamerktar v\u00f8rur eitt gott val B\u00f8rn eiga eitt nu\u0301 ikki at ver\u00f0a vaska\u00f0 vi\u00f0 sa\u0301pu og sjampo vi\u00f0 anga. Svanamerktar, og a\u00f0rar umhv\u00f8rvismerktar, v\u00f8rur eru ti\u0301 eitt gott val, ta\u0301 tu\u0301 skalt keypa til barnar\u00f8kt. Eisini eru tilm\u00e6li til, hvat slag av vi\u00f0i kann bru\u0301kast til sandkassan i\u0301 sta\u00f0in fyri rotvardan vi\u00f0."}, {"text_idx": "#000005", "text": "Kemikalii av ymiskum slag eru i\u0301 \u00f8llum heimum. Vit hava vaskievni, ma\u0301ling, li\u0301m, loysingarevni, tendriolju, bonivoks, sko\u0301svertu, plantueitur og ennta\u0301 rottueitur. Ver\u00f0a hesi ikki ny\u0301tt og goymd r\u00e6tt, kunnu tey vera sera vandamikil."}, {"text_idx": "#000007", "text": "Faldarin ver\u00f0ur sendur til heilsusystraskipanina, barnagar\u00f0ar og onnur innan \u00f8ki\u00f0, men hann kann eisini fa\u0301ast teldut\u00f8kur her."}, {"text_idx": "#000008", "text": "Faldarin er fi\u0301ggja\u00f0ur av ja\u0301ttanini hja\u0301 L\u00f8gma\u0301lara\u0301\u00f0num til umhv\u00f8rvisverndartilt\u00f8k sum ein verk\u00e6tlan, og er danski faldarin, \u201cKemi i b\u00f8rns hverdag\u201d, ny\u0301ttur sum grundarlag."}]